मनरेगा के भुगतान में हो रही गड़बड़ी
अर्थशास्त्रियोंकी टीम ने बुधवार को बेंगाबाद में चल रहे मनरेगा कार्यों का जायजा लिया। इस दौरान वे कई गांवों का भ्रमण कर मनरेगा मजदूरों से बात भी की। टीम की शांतनु साहू ने कहा कि बेंगाबाद में मनरेगा की स्थिति बेहतर नहीं कही जा सकती है। प्रखंड कार्यालय से बीडीओ, सीओ, बीपीओ नदारद पाए गए। मनरेगा के बेहतर संचालन के लिए मनरेगा सेंटर की व्यवस्था की गई है, बावजूद इसके मजदूरों के काम मांगे जाने पर उन्हें काम नहीं मिल रहा है। जो मजदूर काम कर चुके हंै, उन्हें मजदूरी का भुगतान नहीं हुआ है। कहा कि केंद्र सरकार ने लोगों को अच्छे दिन आने का सपना दिखाया था, लेकिन गरीबों को इसकी सुविधा नहीं मिल पा रही है। उन्होंने बताया कि गिरिडीह में पैक्स संस्था 10 सेटरों पर कार्य कर रही है। इसके तहत आज बेंगाबाद के कई गांवों का टीम ने भ्रमण कर मनरेगा कार्यांे की वस्तुस्थिति जानने का प्रयास किया और गांवों का भ्रमण कर कार्य स्थल का भी जायजा लिया। लेकिन मनरेगा की स्थिति बेहतर नहीं कही जा सकती है। यहां लोगों को मनरेगा से मिलने वाली सुविधा नहीं मिल रही है। आज भी मजदूर काम के अभाव में पलायन को मजबूर हैं। जांच रिपोर्ट सरकार के सुपुर्द किया जाएगा। इस मौके पर टीम के एमसी सरकार, नागेश्वर सिंह, कार्तिक वर्मा सहित कई लोग उपस्थित थे।
बेंगाबाद के कई गांवों का टीम ने भ्रमण कर मनरेगा कार्यांे की वस्तुस्थिति का लिया जायजा
hin_Deva hin_Deva hin_Deva